English: We can't view these restrictions in isolation. And Plaid Cymru's call for a national firebreak was made because we could see that we need a reset, but it can't be a resetting of a circuit where you then end up going back round and round again. We can't commit to a cyclical process, which makes similar lockdowns inevitable in the future, and that's the basis for our amendment 4. What happens after 9 November is as important, or arguably is more important, than what happens in those 17 days of renewed lockdown. We've put forward a number of ideas this week. We dubbed it '14 ideas for 14 days', but I can assure you that, if tidy communication is important, we can make it '17 ideas for 17 days' of lockdown, if you'd like. The point being that we need urgently to look at all the ideas, from our party and others, and from within Government, that can help put a new national framework in place for the next stage - a more sustainable stage, hopefully, in the fight against this virus. So, we have to sort out the testing regime; it's crucial. You know my thoughts on the over-reliance on lighthouse. We should have built up our own capacity - capacity we could control. Despite promises, those problems persist: people waiting five days for results; people being told, as part of the process actually, that they should expect their results within 72 hours, and it's not good enough. We have to have robust systems and that means results back within 24 hours, so that tracing teams can get to work. We need testing of asymptomatic contacts. I have plenty of people I know taking that into their own hands, and going for a test having been in contact with somebody who's positive, but that has to be the norm, and there has to be testing of international visitors to Wales too. And, of course, those who are positive, and those who have to self-isolate, have to know that they'll be supported to do so. We can't have a situation where people have an incentive to break the rules to go to work because they can't afford to put food on the table otherwise. To do this - and this is what we refer to in amendment 4 - we have to be able to use the capacity we have in Wales in our own labs. We've heard Ministers talking about what our theoretical capacity is, but theoretical tests are no use; we need actual tests taking place and being reported back on quickly. What else? Let's get a ventilation plan in place. Opening a window sounds so, so easy. Fresh air makes it less likely for infection to take place. But that's got to be communicated well as part of a strategy. And communication has to be sharpened right across the board. It's got to be the kind of communication that people consume and relate to, that cuts across the realities of human behaviour. I made the case to the health Minister this morning: explain what the firebreak is about; what the data tells us; what the scenarios are that we're trying to avoid; and, crucially, what people can do to help themselves and to avoid coming back here time and time again. Let's extend face covering guidance. There are workplace settings, for example, where things could be tightened up. I have figures showing that, UK wide, workplace settings are responsible for perhaps a fifth or more of transmission still, so let's see if we can bring those numbers down. Numbers also show, sadly, that care homes are still vulnerable. We need a further tightening there. And as we refer to in amendment 8, there has to be a fresh approach to infection control in hospitals. There's a non-COVID emergency going on now in untreated illnesses that has to be resolved. So, to conclude, the correct step is being taken in bringing in this firebreak, but the embers of this virus will still be burning after this firebreak. This will be a virus that will be ready to burn again, so let's not waste this opportunity.
Welsh: Nid ydym yn gallu ystyried y cyfyngiadau hyn ar eu pennau eu hunain. Ac fe alwodd Plaid Cymru am gyfnod atal byr cenedlaethol oherwydd ein bod ni'n gallu gweld bod angen i ni ailosod, ond ni all fod yn ailosod cylched lle'r ydych chi wedyn yn mynd yn ôl i'r un lle dro ar ôl tro yn y pen draw. Nid ydym yn gallu ymrwymo i broses gylchol, sy'n arwain at gyfnodau clo tebyg anochel yn y dyfodol, a dyna'r sail ar gyfer ein gwelliant 4. Mae'r hyn sy'n digwydd ar ôl 9 Tachwedd yr un mor bwysig, neu gellid dadlau ei fod yn bwysicach, na'r hyn sy'n digwydd yn y 17 diwrnod hynny o gyfyngiadau symud newydd. Rydym ni wedi cyflwyno nifer o syniadau yr wythnos hon. Fe wnaethom ni ei alw yn '14 syniad ar gyfer 14 diwrnod', ond gallaf eich sicrhau, os yw cyfathrebu taclus yn bwysig, y gallwn ei wneud yn '17 syniad ar gyfer 17 diwrnod' o gyfyngiadau symud, os hoffech chi. Y pwynt yw bod angen i ni edrych ar frys ar yr holl syniadau, gan ein plaid ni ac eraill, ac o'r tu mewn i'r Llywodraeth, a all helpu i roi fframwaith cenedlaethol newydd ar waith ar gyfer y cam nesaf - cam mwy cynaliadwy, gobeithio, yn y frwydr yn erbyn y feirws hwn. Felly, mae'n rhaid i ni gael trefn ar y drefn brofi; mae hynny'n hollbwysig. Fe wyddoch beth yw fy marn ar yr orddibyniaeth ar Labordai Goleudy. Dylem ni fod wedi meithrin ein capasiti ein hunain - capasiti y gallem ni ei reoli. Er gwaethaf addewidion, mae'r problemau hynny yn parhau: pobl yn aros pum diwrnod am ganlyniadau; pobl yn cael gwybod, yn rhan o'r broses mewn gwirionedd, y dylen nhw ddisgwyl eu canlyniadau o fewn 72 awr, ac nid yw hynny'n ddigon da. Mae'n rhaid i ni sicrhau bod gennym ni systemau cadarn ac mae hynny'n golygu cael canlyniadau yn ôl o fewn 24 awr, fel y gall timau olrhain ddechrau ar eu gwaith. Mae angen i ni brofi cysylltiadau asymptomatig. Mae gen i ddigon o bobl rwy'n eu hadnabod sy'n mynd ati i wneud hynny eu hunain, ac yn mynd am brawf ar ôl bod mewn cysylltiad â rhywun sydd wedi cael canlyniad positif, ond mae'n rhaid i hynny fod y norm, ac mae'n rhaid profi ymwelwyr rhyngwladol â Chymru hefyd. Ac, wrth gwrs, mae'n rhaid i'r rhai sydd yn bositif, a'r rhai y mae'n rhaid iddyn nhw hunanynysu, wybod y byddan nhw'n cael eu cefnogi i wneud hynny. Nid ydym yn gallu bod mewn sefyllfa lle mae gan bobl gymhelliant i dorri'r rheolau i fynd i'r gwaith gan nad ydyn nhw'n gallu fforddio rhoi bwyd ar y bwrdd fel arall. I wneud hyn - a dyma'r hyn yr ydym ni'n cyfeirio ato yng ngwelliant 4 - mae'n rhaid i ni allu defnyddio'r capasiti sydd gennym ni yng Nghymru yn ein labordai ein hunain. Rydym ni wedi clywed Gweinidogion yn sôn am beth yw ein gallu damcaniaethol, ond nid yw profion damcaniaethol o unrhyw ddefnydd o gwbl; mae angen cynnal profion gwirioneddol ac adrodd yn ôl yn gyflym. Beth arall? Beth am gael cynllun awyru ar waith. Mae agor ffenestr yn swnio mor, mor hawdd. Mae awyr iach yn ei gwneud yn llai tebygol o heintio. Ond mae'n rhaid cyfleu hynny yn helaeth yn rhan o strategaeth. Ac mae'n rhaid gwella cyfathrebu yn gyffredinol. Mae'n rhaid iddo fod y math o gyfathrebu y mae pobl yn ei ddefnyddio ac yn ei ddeall, sy'n torri ar draws gwirioneddau ymddygiad dynol. Fe wnes i'r achos i'r Gweinidog iechyd y bore yma: i egluro beth yw'r cyfnod atal byr; beth mae'r data yn ei ddweud wrthym; beth yw'r sefyllfaoedd yr ydym ni'n ceisio eu hosgoi; ac, yn hollbwysig, yr hyn y gall pobl ei wneud i helpu eu hunain ac i osgoi dod yn ôl i'r fan yma dro ar ôl tro. Gadewch i ni ymestyn y canllawiau ar orchuddio'r wyneb. Ceir lleoliadau gweithle, er enghraifft, lle gellid tynhau pethau. Mae gen i ffigurau sy'n dangos bod lleoliadau gweithle, ledled y DU, yn gyfrifol am un rhan o bump neu fwy o'r trosglwyddo o hyd, felly gadewch i ni weld a allwn ni leihau'r niferoedd hynny. Mae'r ffigurau hefyd yn dangos, yn anffodus, bod cartrefi gofal yn dal i fod yn agored i niwed. Mae angen tynhau pellach yn y fan yna. Ac fel yr ydym yn cyfeirio ato yng ngwelliant 8, mae'n rhaid cael dull newydd o reoli heintiau mewn ysbytai. Mae argyfwng nad yw'n ymwneud â COVID yn digwydd erbyn hyn o ran afiechydon nad ydyn nhw wedi eu trin ac mae'n rhaid datrys hyn. Felly, i gloi, mae'r cam cywir yn cael ei gymryd i gyflwyno'r cyfnod atal byr hwn, ond bydd y feirws hwn yn dal i fudlosgi ar ôl y cyfnod hwnnw. Bydd hwn yn firws a fydd yn barod i losgi eto, felly gadewch i ni beidio â gwastraffu'r cyfle hwn.